Ενθουσιαστήκαμε πραγματικά από τον τέλειο συνδυασμό τοποθεσίας, καθαριότητας, εξυπηρέτησης. Το σπίτι είναι όπως το λέει και το όνομά του, μέσα στη φύση και στο πράσινο. Έχει τρομερή θέα στο μπαλκόνι που ιδανικά μπορείς να κάτσεις να χαλαρώσεις και να γευματίσεις. Πολύ ήσυχο μέρος που η μόνη "φασαρία" (ευχάριστη φυσικά) που θα ακούσεις είναι ο άνεμος, τα πουλιά που κελαηδούν ή τα τζιτζίκια. Το σπίτι ήταν πεντακάθαρο και όλες οι πετσέτες, σεντόνια κλπ μοσχοβολούσαν. Επίσης είχε όλες τις ανέσεις ενός σπιτιού όπως πολύ καλό φουρνάκι και ηλ. εστίες για μαγείρεμα, καφετιέρα, βραστήρα, θερμοσίφωνα, πιστολάκι για μαλλιά κλπ. Πάρα πολύ μεγάλη διευκόλυνση ήταν που μας υποδέχτηκαν με μια ποικιλία από νόστιμα τρόφιμα αλλά και η ευχάριστη έκπληξη στο ψυγείο με δροσερά φρούτα και ντόπιο τυρί! Ό,τι χρειαστήκαμε μας εξυπηρέτησαν η Στέλλα και ο κ. Μανώλης αμέσως. Το μόνο αρνητικό είναι πως μείναμε μία εβδομάδα και δυστυχώς δεν μας έφτασε, θέλαμε να κάτσουμε κι'άλλο!!!